Sydslesvigsk Forening

Sydslesvigsk Forening (SSF) blev stiftet som Den Slesvigske Forening 26. juni 1920 i Flensborg. Foreningens formål er at støtte og fremme dansk sprog og kultur i Sydslesvig. Foreningen har i dag omtrent 14.000 medlemmer. Endvidere er 25 foreninger tilsluttet Sydslesvigsk Forening.

Foreningen driver flere forsamlingshuse og Danevirke Museum ved Slesvig by. Blandt forsamlingshusene kan nævnes Flensborghus, Husumhus, Slesvighus, Ansgarhuset samt kulturhuset Skipperhus i Tønning, som også fungerer som lejrskole. Indtil 1948, da Sydslesvigsk Vælgerforening så dagens lys, var SSF også politisk aktiv. Foreningen samarbejder med andre europæiske mindretalsorganisationer, især gennem FUEV.

Den første weekend i juni arrangerer foreningen hvert år de danske årsmøder. Årsmøderne omfatter godt 40 møder fredag og lørdag, og tre store friluftsmøder i Slesvig, Flensborg og på vestkysten om søndagen. Hvert år i december udgives Sydslesvigsk Årbog.

Foreningens største udmærkelse er tildelingen af SSF's guldnål, som blev indstiftet i 1965, og som er blevet givet som hædersbevis til følgende: Samuel Münchow, Kristiane Fischer, Nis Petersen, Ivar Callø, Ludvig Hansen, Johannes Petersen, Christian Mahler, Svend Johannsen, Tage Jessen, Jacob Kronika, Ernst Vollertsen, Ernst Meyer, dr. Helmuth Christensen, Carl Christiansen, Johann Mikkelsen, Elva Thorup Nielsen, Manfred Asmussen, Heinrich Schultz.

Lars Erik Bethge var SSF's kommunikationschef indtil 1. februar 2020, hvor han afløstes af Rasmus Meyer.

Navne og forkortelser: SSF, SSV, SSW 

Forkortelsen SSV betegner i dansksproget tekst Sydslesvigsk Vælgerforening og i tysksproget tekst Südschleswigscher Verein; men da dette ofte har kunnet føre til misforståelser, er det blevet almindeligt på begge sprog at bruge forkortelsen SSF om Sydslesvigsk Forening = Südschleswigscher Verein og SSW om Sydslesvigsk Vælgerforening = Südschleswigscher Wählerverband.

Medlemstal 

note: 1975 og 1980: Egernførde + Rendsborg Amter under et
kilde: Sydslesvigsk årbog 1980-81; Nr. 21, 1981; s. 31

Formænd for SSF 
 1920-1940 Ernst Christiansen
 1940-1945 fællesråd af Cornelius Hansen, I.C. Møller, Bernhard Hansen, Tage Jessen og L.P. Christensen
 1945-1946 Samuel Münchow
 1946-1946 I.C. Møller
 1946-1949 Cornelius Hansen
 1949-1957 Niels Bøgh-Andersen
 1957-1964 Hermann Tychsen
 1964-1965 Niels Bøgh-Andersen
 1965-1977 Ernst Meyer
 1977-1987 Ernst Vollertsen
 1987-2003 Heinrich Schultz
 2003-2013 Dieter Paul Küssner
 2013-2019 Jon Hardon Hansen
 2019- Gitte Hougaard-Werner

Generalsekretærer for SSF 
 1945-1956 Frants Thygesen
 1956-1982 Hans Ronald Jørgensen
 1982-1989 Karl Kring (1924-2023)
 1989-1990 Ernst Ballowitz
 1990  Marianne Wullf (konstitueret)
 1990-2000 Gert Wiencke
 2001- Jens A. Christiansen

Forbundsdagsmedlem 
 1949-1953 Hermann Clausen

Repræsentanter i Bonn 
 1959-1960 Jacob Kronika
 1960-1963 Karl Christiansen

Mindretalssekretær i Berlin 
 2005-2012 Thede Boysen

Referencer

Litteratur 
 SSW Det danske mindretals politiske historie 1945-2014. Af Martin Klatt og Jørgen Kühl. Studieafdelingen ved Dansk Centralbibliotek for Sydslesvig, Flensborg. 
 Martin Klatt og Jørgen Kühl: SSW 1948-2023 - Det danske mindretals politiske historie i Slesvig-Holsten. Studieafdelingen ved Dansk Centralbibliotek for Sydslesvig, Flensborg 2023. .

Eksterne henvisninger 
 Sydslesvigsk Forening

Foreninger fra Tyskland
Forening
Danske foreninger